רובין ת'יק

רובין צ'ארלס ת'יק (באנגלית: Robin Charles Thicke; נולד ב-10 במרץ 1977) הוא זמר-יוצר, שחקן ומלחין אמריקאי. ת'יק הוא בנו של השחקן הקנדי אלן ת'יק ושל שחקנית ימי חיינו גלוריה לורינג. השניים התגרשו כשהיה בן שבע. במהלך ילדותו נחשף למוזיקה על ידי ברוס ספרינגסטין, לות'ר ונדרוז והזמרת ויטני יוסטון שהיו מכרים של הוריו. לפני שהתפרסם שיתף פעולה עם ג'ורדן נייט והשתתף בהפקת אלבומו בשנת 1999 יחד עם אמנים נוספים. לאחר מכן הקליט והופיע תחת שם משפחתו "Thicke" עד שנת 2005. ת'יק החל בתור כותב שירים לאומנים כמו כריסטינה אגילרה, ברנדי נורוואד, ג'ורדן נייט ומארק אנתוני. בשנת 2004 זכה ת'יק בפרס גראמי הראשון שלו על תרומתו לאלבומו של הזמר אשר, "Confessions". ב-11 ביוני 2005 נישא ת'יק לאהבתו מהתיכון, השחקנית פולה פטון, אותה פגש במועדון בגיל 14. בנם הראשון של הזוג נולד ב-6 באפריל 2010 ונקרא ג'וליאן פואגו ת'יק. הזוג התגרש ב-2015, לאחר פרשת בגידה מצידו של ת'יק. בשנת 2000 החל ת'יק לאסוף חומרים לאלבום בכורה. האלבום נקרא "Cherry Blue Skies" ולאחר מכן הופץ ב-15 באפריל 2003 בשם "A Beautiful World". נכון לאפריל 2007 האלבום מכר מעל ל-63,000 עותקים רק בארצות הברית. הסינגל הראשון של ת'יק היה "When I Get You Alone" שהופץ באוגוסט 2002 וזכה להצלחה גדולה. השיר בוצע על ידי זוכה "אוסטרליין איידול" בשנת 2003, גאי סבסטיאן. לאחר מכן ת'יק אף כתב שיר עם סבסטיאן בשם "Out with My Baby" והשתתף בהפקת אלבומו. בגמר של העונה השישית של התוכנית אמריקן איידול ביצע המתמודד בלייק לואיס את השיר של ת'יק. הסינגל השני והאחרון מהאלבום היה "Brand New Jones". אלבומו השני של ת'יק נקרא "The Evolution of Robin Thicke" והופץ ב-3 באוקטובר 2006. האלבום הופץ בעריכה מחודשת ב-13 בפברואר 2007 וכלל רצועות חדשות. הסינגל הראשון שהופץ מהאלבום היה "Wanna Love You Girl", דואט עם הראפר פארל וויליאמס שיצא ב-9 באוגוסט 2005, לצילומי הקליפ ת'יק גזר את שיערו הארוך שהיה סימן ההיכר שלו. השיר היה צפוי לנחול הצלחה גדולה אך זכה לה רק בממלכה המאוחדת. בשנת 2006 הופצה גרסת רמיקס לשיר יחד עם הראפר באסטה ריימס. לאחר מכן הופץ דואט של ת'יק יחד עם הראפר ליל ויין תחת השם "Shooter" שהופץ ב-9 באפריל 2006. הסינגל השני מהאלבום היה "Lost Without U" והופץ ב-30 בינואר 2007 והגיע לראשי המצעדים. הסינגל זכה להרבה השמעות ברדיו והגיע למקום הראשון במצעד הרית'ם אנד בלוז של הבילבורד, ת'יק הוא הזמר הלבן הראשון שעשה זאת מאז ג'ורג' מייקל. במרץ 2007 הופץ הסינגל השלישי "Can U Believe". הסינגל הרביעי היה "Got 2 Be Down" שהופץ ב-2 באוקטובר 2007. בשנת 2005 הופיע ת'יק בקליפ של הזמר וויל סמית' בשירו "Switch". ב-2007 שיתף ת'יק פעולה עם זמרות כמו ריבן סיימון ואנג'לה ויה. באותה שנה שיתף פעולה גם עם הזמרת אשנטי והשתתף בשירו של הזמר ריק רוס, "Lay Back". אלבומו של ת'יק מכר מעל 1.5 מיליון עותקים ברחבי ארצות הברית והגיע למעמד של אלבום פלטינה. בסוף 2007 השתתף במסע ההופעות של ביונסה נואלס ובקונצרט בממלכה המאוחדת ב-24 בספטמבר 2007. אלבומו השלישי של ת'יק נקרא "Something Else", האלבום הופץ ב-30 בספטמבר 2008. האלבום זכה להצלחה מסחרית והגיע למקום השלישי במצעד הבילבורד. הסינגל הראשון הופץ ב-20 במאי 2008 ונקרא "Magic". בשבוע הראשון לצאתו לחנויות מכר האלבום מעל ל-140,000 עותקים. הסינגל השני נקרא "The Sweetest Love" והופץ ב-9 בספטמבר 2008. ת'יק הופיע בתוכנית הרווק שם ביצע את שני השירים האחרונים ששחרר כמחווה למתמודדות. הסינגל השלישי והאחרון שהופץ האלבום היה "Dreamworld" שיצא ב-11 בפברואר 2009. במקביל ת'יק כתב שיר שנכנס לפסקול הסרט פרשס. ב-31 במרץ 2009 החל מסע ההופעות של הזמרת ג'ניפר הדסון אלייה התלווה ת'יק ושחרר את הסינגל הרביעי מהאלבום בשם "You're My Baby". ת'יק ביצע דואט עם הזמר 50 סנט שהופץ ב-11 בנובמבר 2009 ונקרא "Follow My Lead". אלבומו הרביעי של ת'יק נקרא "Sex Therapy" והופץ ב-15 בדצמבר 2009. האלבום כולל רצועה יחד עם הראפר ג'יי זי שנקראת "(Meiple (Me I Play". הסינגל הראשון מהאלבום נשא את אותו שם, "Sex Therapy" והופץ ב-20 באוקטובר 2009. השיר הגיע למקום הראשון במצעד הרית'ם אנד בלוז של הבילבורד. הקליפ לשיר צולם באותה אחוזה בה צולם הקליפ לשיר "Reach Out" של הזמרת הילרי דאף. הסינגל השני שיצא מהאלבום היה יחד עם הזמרת ניקי מינאז' ונקרא "Shakin' It 4 Daddy". לאחר מכן ב-14 באוקטובר הופץ השיר "Somebody to Love" שהיה דואט של ת'יק יחד עם כוכבת אחת שיודעת והזמרת לייטון מיסטר. הסינגל השלישי מהאלבום היה ביצוע משותף של ת'יק עם הזמרת אסטל שהופץ ב-22 במרץ 2010 ונקרא "Rollacoasta". לאחרונה אושר כי ת'יק יחד עם הזמרת מלאני פיונה יצטרף למסע ההופעות של הזמרת אלישיה קיז. ב-10 במאי 2010 הופץ דואט של ת'יק יחד עם סנופ דוג בשם "It's In The Mornin". לקראת סוף שנת 2010 ותחילת 2011 החל ת'יק לעבוד על אלבום חמישי. ת'יק הצטרף למסע ההופעות של הזמרת ג'ניפר הדסון אליה התלווה גם בשנת 2009. אלבומו החמישי של ת'יק שנקרא "Love After War" יצא ב-6 בדצמבר 2011 והגיע למקום ה-22 במצעד הבילבורד. הסינגל הראשון ששוחרר מהאלבום היה סינגל הנושא של האלבום "Love After War" שיצא ב-11 באוקטובר 2011 והקליפ שוחרר כחודש לאחר מכן. הסינגל השני, "Pretty Lil' Heart", היה שיתוף פעולה יחד עם הזמר ליל ויין ושוחרר ב-8 בנובמבר 2011. הסינגל השלישי מהאלבום הוא "All Tied Up" ששוחרר ב-10 באפריל 2012. ביולי 2012 ביצע ת'יק את הופעת הבכורה שלו בקולנוע בסרט "ABBY IN THE SUMMER" לצידה של השחקנית ג'יימי פרסלי. אלבומו השישי של ת'יק נקרא "Blurred Lines" ויצא בסוף שנת 2013. הסינגל הראשון מהאלבום היה "Blurred Lines" שהיה שיתוף פעולה של ת'יק עם הראפרים T.I. ופארל ויליאמס. הסינגל יצא ב-26 במרץ 2013 והגיע למקום הראשון במצעד הבילבורד. הקליפ לשיר יצא בשתי גרסאות, בהן דוגמניות משחקות לצד הזמרים, באחת הן לבושות בלבוש מינימלי ובשנייה הן חשופות חזה. ב-2015 חייב בית המשפט בלוס אנג'לס את יוצרי השיר בכ-7.3 מיליון דולר למשפחת הזמר מרווין גיי בשל העתקה משירו "Got to Give It Up". הסינגל השני מהאלבום היה "For the Rest of My Life" אשר יצא ב-3 ביוני. הסינגל השלישי יצא ב-2 ביולי והיה "Give It 2 U". ביוני 2014 הודיע ת'יק כי אלבום האולפן השביעי שלו יקרא "Paula", והוא יוקדש לאשתו, השחקנית פולה פטון. האלבום יצא לאור ב-1 ביולי באותה השנה, ודורג במקום התשיעי במצעד האלבומים של ארצות הברית "בילבורד 200", לאחר שמכר כ-24 אלף עותקים בשבוע הראשון להוצאתו. ב-19 במאי, כחודש וחצי לפני הוצאת האלבום, יצא לאור הסינגל הראשון והיחידי ממנו, "Get Her Back". ב-29 ביוני 2015 יצא לאור הסינגל הראשון מאלבום האולפן השני של ת'יק, "Morning Sun". הסינגל השני מהאלבום, "Back Together", בהשתתפות הראפרית הטרינידדית ניקי מינאז', יצא לאור ב-6 באוגוסט 2015. בשנת 2019 עלתה תוכנית המציאות "הזמר במסכה" ברשת FOX שהיא מבוססת על פורמט קוריאני באותו שם, בו משתתפים ידוענים ששרים קאברים לשירים מפורסמים כשהם לבושים בתחפושות מכף רגל ועד ראש ובמסכות פנים שמסתירות את זהויותיהם. ת'יק משמש כחבר פאנל ושופט בתוכנית לצדם של ניקול שרזינגר, ג'ני מקארתי וקן ג'ונג. 2003: A Beautiful World 2006: The Evolution of Robin Thicke 2008: Something Else 2009: Sex Therapy 2011: Love After War 2013: Blurred Lines 2014: Paula 2012: ABBY IN THE SUMMER מדיה וקבצים בנושא רובין ת'יק בוויקישיתוף אתר האינטרנט הרשמי של רובין ת'יק רובין ת'יק, ברשת החברתית פייסבוק רובין ת'יק, ברשת החברתית אקס (טוויטר) רובין ת'יק, ברשת החברתית אינסטגרם רובין ת'יק, במסד הנתונים הקולנועיים IMDb (באנגלית) רובין ת'יק, באתר AllMovie (באנגלית) רובין ת'יק, באתר ספוטיפיי רובין ת'יק, באתר Last.fm (באנגלית) רובין ת'יק, באתר AllMusic (באנגלית) רובין ת'יק, באתר MusicBrainz (באנגלית) רובין ת'יק, באתר דיזר רובין ת'יק, באתר Yandex.Music (ברוסית) רובין ת'יק, באתר Discogs (באנגלית) רובין ת'יק, באתר Songkick (באנגלית) רובין ת'יק, באתר Genius רובין ת'יק, באתר בילבורד (באנגלית) גיא סידיס, "Blurred Lines": רובין ת'יק מחזיר את הדיסקו, באתר nrg‏, 1 באוגוסט 2013 רובין ת'יק במוסיכיפדיה של רדיו מוסיכיף 69FM. ביהמ"ש: "Blurred Lines" גניבה ממרווין גיי, באתר ynet, 10 במרץ 2015 Robin Thicke - Back Together Feat. Nicki Minaj (New Song)